
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL LĖŠŲ REPREZENTACIJAI SKYRIMO

2013 m. spalio 15 d. Nr. AT-1138
Šakiai


Vadovaudamasis rajono savivaldybės tarybos 2009 m. sausio 22 d. sprendimu Nr. T-6 patvirtintų Savivaldybės administracijos nuostatų 24 punktu bei vykdydamas rajono savivaldybės tarybos 2013 m. birželio 27 d. sprendimą Nr. T-230 „Dėl rajono savivaldybės reprezentacinių lėšų naudojimo tvarkos aprašo tvirtinimo“, 


į p a r e i g o j u  rajono savivaldybės administracijos Biudžeto ir turto skyriaus vedėją Egidiją Grigaitienę iš rajono savivaldybės 2013 metų biudžete Mokymosi visą gyvenimą ir sporto programoje patvirtintų 10000 Lt (dešimt tūkstančių litų) reprezentacinių lėšų  1 007,40 Lt (vieną tūkstantį septynis litus 40 centų) skirti Šakių rajono meno mokyklai kompensuoti choro „Aušrinės“ kelionės išlaidas vykstant į jaunimo džiazo dainų šventę 2013 m. gegužės 31 – birželio 2 dienomis Klaipėdoje. Lėšas nukreipti Mokymosi visą gyvenimą ir sporto programai (kodas 01) į valstybinę funkciją 09.05.01.01., į ekonominę funkciją 2.2.1.1.1.30.

